text: Fra landmand til sangstjerne 
  29 november 2010 kl. 11.17
  Fire landmænd fra Strellev og Forum smider møggreven og griber mikrofonen for at rappe til en ny reklame for økologisk mælk.  
  Filmoptagelserne på en gård i landsbyen Forum mellem Esbjerg og Varde blev ledsaget med både skraldergrin, fnis og lidt halvflove smil, da de fire landmænd - tre mænd og en kvinde - kastede sig ud i et helt nyt erhverv: At være rapper.
  
  Billig reklamefilm 
  Det er Naturmælk med hovedsæde i Tinglev, der har lavet reklamefilmen. Den skal vises på You Tube, Facebook, på skærme i supermarkeder og til forskellige demoer for firmaet. Filmen har kostet 0 kr, fordi landmændene optræder gratis, da de er leverandører til Naturmælk. Og filmen er produceret af studerende.
  